b'\n_START_ARTICLE_\nPriporo\xc4\x8dilo\n_START_SECTION_\nVir in namen\n_START_PARAGRAPH_\nVir za priporo\xc4\x8dila so ljudje, ki nas dobro poznajo. Obrnemo se lahko na profesorje in na nadrejene v podjetjih, v katerih smo \xc5\xbee delali. Oseba, ki priporo\xc4\x8da lahko priporo\xc4\x8dilo napi\xc5\xa1e sama, v praksi pa se tudi dogaja, da si sami napi\xc5\xa1emo priporo\xc4\x8dilo, nato pa ga oseba, ki nas priporo\xc4\x8da, prebere in podpi\xc5\xa1e. Tako ne izgublja preve\xc4\x8d \xc4\x8dasa, referenca pa vklju\xc4\x8duje znanja, ki jih \xc5\xbeelimo izpostaviti._NEWLINE_Namen priporo\xc4\x8dil in referenc je pridobiti uporabne informacije o mo\xc5\xbenem kandidatu, mnenje o njegovem karakterju ter primernosti za delovno mesto. Preko referenc delodajalci pridobijo informacije o naravi kandidatovega predhodnega delovnega mesta, koliko \xc4\x8dasa je delal pri tej osebi, razlog za menjavo delovnega mesta ter druge bistvene informacije (npr. seznam prisotnosti, to\xc4\x8dnost prihajanja na delovno mesto, ipd.).\n_START_SECTION_\nPreverjanje referenc\n_START_PARAGRAPH_\nPriporo\xc4\x8dila se upo\xc5\xa1tevajo kot pomo\xc4\x8d pri oceni bodo\xc4\x8dega kandidata, vendar jih je dobro preveriti, najbolje s telefonskim klicem. Reference preverjamo ustno ali pisno pri preteklih delodajalcih kandidata. Preverjanje referenc preko telefonskega pogovora je alternativa priporo\xc4\x8dilu ali pa njegov dodatek. Ob preverjanju preko teledona je tudi ve\xc4\x8dja verjetnost, da bomo pridobili bolj iskreno mnenje, kot bi ga dobili s pisnim priporo\xc4\x8dilom .\n_START_SECTION_\nPrednosti in slabosti\n_START_PARAGRAPH_\nPrednost referenc je pridobitev ve\xc4\x8djega \xc5\xa1tevila relevantnih informacij o kandidatu, ki lahko potrjujejo delodajal\xc4\x8deve dosedanje ugotovitve o kandidatu za neko delovno mesto ali njihovo zavrnitev. _NEWLINE_Slabost referenc je njihova vpra\xc5\xa1ljiva verodostojnost in mo\xc5\xbenost prelaganja odgovornosti odlo\xc4\x8ditve o primernem kandidatu. Pri priporo\xc4\x8dilih pa se lahko pojavi tudi nepotizem, kjer gre za zaposlovanje po sorodstvenih zvezah ter t. i. zaposlovanje po zvezah in poznanstvih .'